b'\n_START_ARTICLE_\nWeronika Wedler\n_START_SECTION_\nJunior\n_START_PARAGRAPH_\nWedler har to EM-medaljer som junior. Hun deltok ved Junior-VM i friidrett 2007 i Hengelo, der hun deltok p\xc3\xa5 det polske stafettlaget som fikk bronse p\xc3\xa5 4 x 100 meter. De andre p\xc3\xa5 laget var Martyna Ksiazek, Marika Popowicz og Agnieszka Ceglarek. Hun deltok ogs\xc3\xa5 p\xc3\xa5 100 meter individuelt, men gikk ikke videre fra kvalifiseringsheatet sitt, med tiden 12,07. Ezinne Okparaebo vant denne \xc3\xb8velsen, med norsk juniorrekord p\xc3\xa5 11,45. _NEWLINE_Ved U23-EM i friidrett 2009 fikk hun s\xc3\xb8lv p\xc3\xa5 4 x 100 meter stafett, sammen Agnieszka Ceglarek, Marika Popowicz og Ewelina Ptak. P\xc3\xa5 100 meter kom hun p\xc3\xa5 andreplass i sitt innledende kvalifiseringsheat, med tiden 11,95, men ble sl\xc3\xa5tt ut i semifinalen med tiden 11,82. Ogs\xc3\xa5 p\xc3\xa5 200 meter deltok hun, og l\xc3\xb8p inn til ny personlig rekord i semifinalen, p\xc3\xa5 23,48. Hun endte p\xc3\xa5 6.-plass i finalen.\n_START_SECTION_\nSenior\n_START_PARAGRAPH_\nHun vant bronse med det polske stafettlaget p\xc3\xa5 4 x 100 meter under EM 2010 i Barcelona, sammen Marika Popowicz, Daria Korczy\xc5\x84ska og Marta Jeschke, der de satte ny polsk rekord med tiden 42,68. Individuelt deltok hun p\xc3\xa5 200 meter, men ble sl\xc3\xa5tt ut i semifinalen. Tiden hennes ble 23,30, som holdt til 5.-plass i sin semifinale. Myriam Soumar\xc3\xa9 vant til slutt gullet i denne \xc3\xb8velsen.'